Rede vir treinbotsing bekend | Maroela Media
Treindienste in Oos-Londen is weer in werking nadat twee treine Donderdagmiddag by die Down-stasie gebots het. Altesaam 29 mense is in die ongeluk beseer nadat 'n trein agterin 'n stilstaande trein vasgery het. Die beseerdes is na die ongeluk na verskeie hospitale geneem, maar almal is intussen ontslaan. Veertien treinwaens en twee lokomotiewe is beskadig.
Metrorail het Vrydag in 'n verklaring gesê 'n voorlopige ondersoek dui daarop dat 'n menslike fout die ongeluk veroorsaak het. "Ons ondersoek dui daarop dat 'n personeellid wat verantwoordelik was om die treine te beheer, 'n fout gemaak het. 'n Transnet-treinbeheerbeampte het 'n trein op 'n platform toegelaat waarop daar 'n stilstaande trein met passasiers was," het Metrorail gesê.